Publication: Magyar Közlöny
Issue: MK-2011-133 (Year: 2011, Number: 133)
Era: contemporary
Section: A Kormány 235/2011. (XI. 15.) Korm. rendelete
Paragraph Index: 46

1. A Szabályzat 2.1 cikkének értelmében, a Felek az alábbi pénzügyi és tartalmi elemeket magában foglaló végrehajtási keretrendszerben állapodtak meg: (a) az elfogadott programterületek listája, az EGT Finanszírozási Mechanizmus 2009–2014-es idõszakának programterületenkénti pénzügyi hozzájárulása; (b) a programok, fõ céljaik és eredményeik beazonosítása, amennyiben szükséges, illetve a célcsoportokkal, földrajzi területekkel és egyéb vonatkozásokkal kapcsolatos különös rendelkezések megfogalmazása; (c) program operátorok beazonosítása, amennyiben lehetséges; (d) a Donor országok és a Kedvezményezett ország közötti kétoldalú kapcsolatok erõsítésére irányuló kezdeményezések, beleértve azon programterületek beazonosítását, melyek keretében a Szabályzat 3.2. cikkében hivatkozottak szerint donor partnerségi programok kerülnek kidolgozásra, a donor program partnerek kijelölése, ezen programok részére nyújtott támogatás mértéke, és azon programok vagy program elemek meghatározása, melyek kizárólag a donor partnerségi projektek támogatására irányulnak; (e) különös esetekben, egyes programok keretében megvalósítandó kijelölt projektek beazonosítása; (f) kis összegû támogatási alapok beazonosítása, amennyiben szükséges.

Source: https://magyarkozlony.hu/hivatalos-lapok/24973d867643b7e4a45c6d7e76909ffbabbfde23/dokumentumok/c1afe41977c35908f54533142d435369fe8b72a9/letoltes